בקרב בני נוער וילדים הסובלים מהפרעת דיכאון, ניתן לחזות בתסמינים דומים מאד לאלו שתוארו למעט במקרים בהם מדובר בילדים צעירים יותר. במקרה זה, התסמינים יכללו אפילו הרטבת לילה, רצון להיצמד למבוגר האחראי, כאבים פיזיים שונים וחוסר רצון ללכת למסגרות החינוך (גנים ובתי ספר). בקרב בני נוער הנמצאים בגיל ההתבגרות, תקופה קשה ומורכבת גם ללא הפרעות דיכאון, התסמינים עלולים לכלול כעס והתקפי זעם, חוסר רצון ללכת לבית הספר, אכילה מוגזמת, הימנעות מקשרים חברתיים, חוסר הערכה עצמית ודימוי עצמי נמוך ונסיונות או נטייה לפגיעה עצמית. בין סוגי הדיכאון ניתן למצוא גם הפרעת דיכאון בקרב אוכלוסיה בגילאים מבוגרים יותר שלא סבלו בעבר מדיכאון ופיתחו את התחושות הללו בשלב מאד מאוחר של חייהם. במקרים מסוג זה, התסמינים כוללים עייפות והפרעות שינה, בעיות זיכרוןֿ , חוסר רצון ומוטיבציה ליציאה מהבית גם לפעולות שגרתיות, ועוד.